Hjólhýsaeigendur við Laugarvatn hyggjast fara í skaðabótamál við Bláskógabyggð ef sveitarfélagið stendur við þá ákvörðun að loka hjólhýsabyggð á svæðinu. Þeir hafa boðist til að greiða 50 milljónir króna vegna úrbóta sem sveitarfélagið segir nauðsynlegar.
Kostnaður við framkvæmdir er áætlaður að lágmarki um 50 milljónir króna samkvæmt gögnum sem kynntar voru á fundi sveitarstjórnar 8. apríl. Hjólhýsaeigendur eru tilbúnir að bera þennan kostnað og að gerður verði samningur til 10 ára. Breytir þetta tilboð afstöðu sveitarfélagsins?
Það á svo sem eftir að koma í ljós. Sveitarstjórn fékk þetta erindi og viðbótargögn frá félaginu og á ákvað á síðasta fundi að fresta ákvörðun þar til álit lögmanna sveitarfélagssins liggur fyrir.
Segir Ásta Stefánsdóttir sveitarstjóri Bláskógabyggðar. Hún segir að um 50 eigendur séu farnir en um 150 eru enn á svæðinu.
Við höfum vitað af því. Það eru margir sem hefðu átt að vera farnir.
Það er heilmikið mál að taka sig upp og fara því það er búið að byggja mjög mikið. Það eru margir búnir að reisa þarna byggingar auk þess að vera með hjólhýsi þannig að það er ekki svo einfalt að setja bara hjólhýsið aftan í bíl og keyra í burtu.
Fyrstu hjólhýsin komu á svæðið fyrir tæpri hálfri öld og margir hafa verið lengi á Laugarvatni.
Það er mjög eðlilegt að það séu tilfinningar í þessu og sveitarstjórn hefur orðið vör við það og skilur það og gerir sér grein fyrir.
Það er ekki þannig samkvæmt þessum samningum að félagsmenn eigi einhvern forgang til að vera þarna eftir að samningar hafa runnið út.
Ásta segist hafa fengið erindi frá fólki sem hefur yfirgefið svæðið.
þeir telja sig hafa orðið fyrir tjóni að taka upp og fara með sínar eignir og hafa jafnvel þurft að farga einhverjum girðingum og skjólveggjum.
Hrafnhildur Bjarnadóttir er formaður Samhjóls, telur hún að tilboð félagsins um að standa straum af kostnaði dugi til þess að sveitarstjórn breyti afstöðu sinni á fundi á þriðjudag?
Já í okkar huga er enginn efi að þetta dugi til, það er alveg öruggt. En hvað geri þið ef niðurstaðan verður á þá lund að þið megið ekki vera þarna. Þá er fólk farið að tala um að fara í skaðabótamál. Á hvaða forsendum? Bara á hvernig málið hefur verið unnið. Okkur er sagt upp útaf brunavörnum í upphafi og síðan hefur þetta bara undið uppá sig.
Þannig að þið ætlið ekki að gefa tommu eftir? Nei það stóð aldrei til sko. En við vildum vinna þetta fallega eins og við höfum reynt að gera allan tímann og vera málefnaleg og samningsfús.
Hjólhýsaeigendur við Laugarvatn hyggjast fara í skaðabótamál við Bláskógabyggð ef sveitarfélagið stendur við þá ákvörðun að loka hjólhýsabyggð á svæðinu. Þeir hafa lýst sig reiðubúna að greiða fyrir kostnað við úrbætur á svæðinu.